Muusapuudeli: Minni Muuttumisleikissä!
Minni Muuttumisleikissä!
Elämäni ensimmäinen trimmiasiakkaani tuli tänään puunattavaksi. Kummilapsikoirani Minni siispä. Minni on hyvin karvainen seropi-otus, joka elelee maalla tätini ja hänen miehensä hellässä hoivassa rakastettuna lellilapsena. Minniä on pari kertaa aiemmin trimmattu oikealla trimmaajalla, aina keväällä ovat käyneet hakemassa kevyempää kuosia. Nyt kun mulla on taito hyppysissä, tarjouduin laittamaan neitosen kesäkuosiin. Ekaa kertaa trimmasin jotain muuta koiraa kuin Piitua ja vähän jännitti millainen lopputulos tulee olemaan. Turhaan jännitin, lopputulos miellytti sekä omistajia, että trimmaajaa. Minnistä kuoriutui aivan eri koira, joka on hyvin persoonallisen näköinen ja kaunis :)
Minniä vähän hermostutti mokomat kaunistautumispuuhat, mutta alkujännityksen jälkeen oli ihan nätisti pöydällä, eikä yrittäny koko ajan hypätä pois. Etujalkojen koskettelu ei ollut mukavaa ollenkaan, eikä myöskään naaman ajelu/saksiminen. Hommat saatiin kuitenkin kunnialla tehtyä, eikä Minnillekään ehkä jäänyt mitään traumoja. Välillä homma kävi neidistä niinkin tylsäksi, että koko ajan olisi pitänyt vain istua tai mennä jopa makaamaan. Kynnetkin neiti antoi tosi hienosti leikata ja korvien puhdistusta ei tainnut suuremmin edes huomata. Hieno tyttö <3
Asiaan kuuluvat kiehnäykset pesun jälkeen.
Pestynä, föönattuna ja harjattuna. Minnin elämän ensimmäinen seisotus!
Trimmin jälkeen seisotusta. Aika erinäköinen typy, eikö? :)
Mitä veikkaisitte roduksi? :)
klo 21.4.13
Tunnisteet: Koirakavereita, Trimmailuja